|  |
| --- |
| **OŠ Col, PŠ Podkraj**  **2. razred**  Pouk na daljavo – Učno gradivo in navodila za učence  Učiteljica Katja Turk Medvešček  email: [katja.turk@guest.arnes.si](mailto:katja.turk@guest.arnes.si)  Določene učne vsebine si lahko pogledate na spodnjem spletnem naslovu:  <https://www.lilibi.si/> |
| **Torek, 5. 5. 2020** |
| **MAT: Seštevam dvomestna števila do 100**  Danes boš vadil prištevanje desetic do 100.  Spodnje račune prepiši v zvezek in jih izračunaj. Lahko si pomagaš s konkretnim materialom ali uporabiš stotični kvadrat.  **34 + 10 = 47 + 30 =**  **19 + 60 = 32 + 20 =**  **56 + 30 = 63 + 30 =**  **87 + 10 = 14 + 40 =**  **75 + 20 = 55 + 10 =**  **15 + 50 = 28 + 70 =**  Nalogi prepiši z zvezek in ju reši (račun, odgovor).   1. **Na dvorišču je 24 belih in 40 rjavih kokoši.**   **Koliko kokoši je na dvorišču?**   1. **Na igrišču je 36 belih, 20 modrih in 30 zelenih kegljev.**   **Koliko kegljev je na igrišču?** |
| **SLJ/SLJ: Pravljica v berilu na strani 120, 121, 122**  **Lawrence Schimel: Boš bral knjigo z mano?**  Drugošolci imate nalogo, da vsak dan vadite branje. Upam, da vam gre dobro in se že veselim dneva, ko bomo skupaj brali v šoli. Danes boš prebral pravljico o fantku, ki je že znal sam brati, toda branje je hotel deliti še s kom.  **Najprej naj ti pravljico preberejo starši.**  **Potem samostojno na glas preberi pravljico.**  **Nato ustno odgovori na spodnja vprašanja:**  Zakaj je Tonček želel brati skupaj z nekom?  Kdo vse ni imel časa za skupno branje? Kaj je potem naredil Tonček?  Zakaj starega moža ni prosil, da bi bral z njim?  Kako sta stari mož in Tonček postala prijatelja?  Ali ti doma še kdo bere?  Kaj pa ti, bereš komu na glas? |
| **SPO: Gibanje**  **Najprej razmisli, na kakšne načine se ti lahko gibaš?**  Pokaži različna gibanja npr. hodiš, tečeš, skačeš, se plaziš, se vrtiš, zamahuješ z rokami, skačeš po eni nogi, sonožno, se kotališ… Kateri del telesa pri tem uporabljaš? Kaj premikaš?  **Nato poglej po prostoru, v katerem si in povej, če se kaj v prostoru premika.**  **Potem poglej še skozi okno in povej, če vidiš kakšno gibanje.**  **Potem si dobro oglej sliko v delovnem zvezku za SPO na strani 88.**  Opiši, kaj počnejo ljudje na sliki? Za vsakega človeka povej, kaj dela in kako se premika,  npr. Deček kolesari. Deklica vleče avtomobilček na vrvici. Deček se guga. Deklica naliva tekočino v posodo. Povej, kateri del telesa premika. |
| **ŠPO: Gibanje v naravi**  Podobno kot otroci na sliki se gibaj tudi ti.  Pred hišo ali na bližnjem travniku najprej hodi, nato teči, se plazi, hodi po vseh štirih, splezaj na manjše drevo, skoči v daljino, sonožno in zatem še z odrivom enonožno. Lahko se voziš s kolesom, rolerji, se gugaš…  Potem naredi še spodnje vaje.  Fotografija osebe Biserka Cesar. |